1993D0623 — LT — 23.12.1999 — 001.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

►B KOMISIJOS SPRENDIMAS 1993 m. spalio 20 d. dėl registruotus arklinių šeimos gyvūnus lydinčio identifikavimo dokumento (paso) (93/623/EEB) (OL L 298, 3.12.1993, p.45)

iš dalies keičiamas:









▼B

KOMISIJOS SPRENDIMAS

1993 m. spalio 20 d.

dėl registruotus arklinių šeimos gyvūnus lydinčio identifikavimo dokumento (paso)

(93/623/EEB)







EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/427/EEB dėl zootechninių ir genealoginių reikalavimų, reglamentuojančių Bendrijos vidaus prekybą arklinių šeimos gyvūnais ( 1 ), ypač į jos 8 straipsnio 1 dalies pirmą pastraipą, kadangi lydintis registruotus arklinių šeimos gyvūnus identifikavimo dokumentas turi leisti atsekti gyvūnų kilmę ir jame turi būti nurodyta visa su arklinių šeimos gyvūnų genealogija susijusi informacija; kadangi 1990 m. birželio 26 d. Taryba priėmė Direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą ( 2 ) su paskutiniais pakeitimais, padarytais Direktyva 92/36/EEB ( 3 ); kadangi, remiantis šia direktyva, registruotų arklių importui buvo parengti specialūs sveikatos sertifikatai; kadangi šie sertifikatai remiasi identifikavimo dokumentu (pasu); kadangi, remiantis Direktyva 90/426/EEB, identifikavimo dokumentą turi išduoti veislininkystės institucija ar kuri kita gyvūno kilmės šalies kompetentinga institucija, tvarkanti šios veislės gyvūnų kilmės knygą ar registrą, arba bet kuri tarptautinė asociacija ar organizacija, ruošianti arklius varžyboms arba lenktynėms; kadangi identifikavimo dokumente turi būti nurodyti tam tikri sveikatos duomenys, suteikiantys arklinių šeimos gyvūnų sveikatos būklės garantijas; kadangi, siekiant užtikrinti registruotų arklinių šeimos gyvūnų identifikavimą ir gauti visus būtinus sveikatos duomenis, ypač vakcinavimo ir laboratorinių tyrimų, reikėtų nustatyti identifikavimo dokumentą; kadangi šiame sprendime numatytos priemonės atitinka Zootechnikos nuolatinio komiteto nuomonę, PRIĖMĖ ŠĮ SPRENDIMĄ:







1 straipsnis

Registruotus arklinių šeimos gyvūnus lydintys identifikavimo dokumentai turi atitikti priedo nuostatas.

2 straipsnis

1 straipsnyje paminėti identifikavimo dokumentai:

— gali lydėti registruotus arklinių šeimos gyvūnus, gimusius iki 1998 m. sausio 1 d.,

— gali lydėti registruotus arklinių šeimos gyvūnus, gimusius 1998 m. sausio 1 d. arba po šios dienos.

3 straipsnis

Šis sprendimas skirtas valstybėms narėms.









PRIEDAS

REGISTRUOTŲ ARKLINIŲ ŠEIMOS GYVŪNŲ IDENTIFIKAVIMO DOKUMENTAS

PASAS

Bendroji dalis – Instrukcijos

I. Pasuose turi būti nurodytos visos jais besinaudojant reikalingos instrukcijos ir išsami su juos išdavusia kompetentinga institucija susijusi informacija.

II. Pasuose nurodytina informacija A. Pasuose turi būti nurodyta ši informacija: 1. I dalis: Savininkas Turi būti nurodyta savininko arba jo atstovo vardas ir pavardė. 2. II ir III dalys Identifikavimas Arklinių šeimos gyvūną turi identifikuoti kompetentinga institucija. 3. IV dalis: Tapatumo tikrinimo registracija Kai to reikalaujama pagal įstatymus ir kitus teisės aktus, arklinių šeimos gyvūno tapatumo tikrinimą turi užregistruoti kompetentinga institucija. 4. V ir VI dalys: Įrašas apie vakcinavimą Visi vakcinavimai turi būti įrašyti V (tik dėl arklių gripo) ir VI dalyse (visi kiti vakcinavimai). 5. VII dalis: Laboratoriniai sveikatos tyrimai Turi būti užregistruoti visų tyrimų, atliktų siekiant nustatyti užkrečiamas ligas, rezultatai. ▼M1 6. IX dalis: Medicininis gydymas Šio skyriaus I ir II arba III dalys turi būti tinkamai užpildytos laikantis šioje dalyje pateiktų instrukcijų. ▼B B. Pasuose turi būti nurodyta ši informacija: VIII dalis: Pagrindiniai sveikatos reikalavimai VIII dalyje nurodomi pagrindiniai sveikatos reikalavimai. Jame išvardijamos sveikatos sertifikate nurodytinos ligos.

Maladies dont l'inclusion dans le certificat zoosanitaire joint au passeport doit être envisagée

Diseases for which an endorsement must be made on the health certificate attached to the passport

Ligos, apie kurias turi būti pateikta informacija prie paso pridėtame sveikatos sertifikate

1. Peste équine –African horse sickness –afrikinė arklių liga

2. Stomatite vésiculeuse –vesicular stomatitis –vezikulinis stomatitas

3. Dourine –dourine –kergimo liga

4. Morve –glanders –įnosės

5. Encéphalomyélites équines (tous types) –equine encephalomyelitis (all types) –arklių encefalomielitas (visų rūšių)

6. Anémie infectieuse –infectious anaemia –infekcinė anemija

7. Rage –rabies –pasiutligė

8. Fièvre charbonneuse –anthrax –juodligė

▼M1

IX dalis: